text: [{"text_idx": "#000000", "text": "Eftir at hava veri\u00f0 o\u0301sigra\u00f0ir i\u0301 15 dystum a\u0301 ra\u00f0 \u2013 harav to\u0301lv sigrar og tri\u0301ggir javnleikir, ma\u0301ttu okkara menn i\u0301 dag leggja tap til grannarnar a\u0301 Toftum. U\u0301rsliti\u00f0 gj\u00f8rdist ein 3-2 sigur til B68."}, {"text_idx": "#000001", "text": "Li\u0301kindini at sp\u00e6la a\u0301 Svangaskar\u00f0i vo\u0301ru hampulig. Eitt li\u0301ti\u00f0 lot la\u0301 longs eftir v\u00f8llinum, men ta\u00f0 regna\u00f0i illa st\u00f8rsta partin av dystinum. No\u0301gv fo\u0301lk h\u00f8vdu leita\u00f0 s\u00e6r til hesa grannauppger\u00f0ina, sum oftast eru o\u0301gvuliga spennandi, har ba\u0301\u00f0ir partar leggja no\u0301gv fyri at vinna."}, {"text_idx": "#000002", "text": "NSI\u0300 hev\u00f0i eina \u00f8\u00f0rvi\u0301si li\u00f0uppstilling, enn ta\u00f0 sum vit eru von vi\u00f0. Jo\u0301han hev\u00f0i karantenu, og ny\u0301ggjur ma\u00f0ur i\u0301 hansara sta\u00f0 var unglingin Per Langaard. Kl\u00e6mint er skaddur, og i\u0301 hansara sta\u00f0 sp\u00e6ldi Bogi L\u00f8kin sum fremsti ma\u00f0ur."}, {"text_idx": "#000003", "text": "Ta\u00f0 var B68, sum fekk bestu byrjanina uppa\u0301 dystin og leg\u00f0i seg a\u0301 odda longu i\u0301 7. min. B68 f\u00e6r fri\u0301spark u\u0301ti i\u0301 vinstru si\u0301\u00f0u. \u00d8ssur leggur ein h\u00f8gan bo\u0301lt innfyri. Staddur beint uttanfyri NSI\u0301 brotsteigin setur Poul Jo\u0301hannes Justinessen h\u00f8vdi\u00f0 a\u0301 og skallar bo\u0301ltin sera hegnisliga upp i\u0301 vinstra handara horn, uttan at Gango hev\u00f0i nakran m\u00f8guleika at r\u00f8kka bo\u0301ltinum. Eitt sera gott ma\u0301l av Poul Johannes."}, {"text_idx": "#000004", "text": "Hetta kendist sum ein sjokkbyrjan hja\u0301 NSI\u0300. Men eftir lei\u00f0sluma\u0301li\u00f0 hja\u0301 B68 yvirto\u0301k NSI\u0300 sp\u00e6li\u00f0 og vo\u0301ru sp\u00e6lsty\u0301randi ta\u00f0, sum eftir var av fyrra ha\u0301lvleiki. Vi\u00f0 go\u0301\u00f0um flytingum fra\u0301 verju umvegis mi\u00f0juna og til a\u0301leypararnar skaptu NSI\u0301\u2019ararnir fleiri vandamiklar ma\u0301lm\u00f8guleikar. Ta\u00f0 var ti\u0301 fult uppibori\u00f0, at NSI\u0301 javna\u00f0i til 1-1 i\u0301 22. min. Debes sendir eina langa sending inn i\u0301 B68 brotsteigin. Bo\u0301lturin fer fram vi\u00f0 allari B68 verjuni, og vi\u00f0 aftaru stong h\u00f8vdar Bogi bo\u0301ltin ni\u00f0ur i\u0301 j\u00f8r\u00f0ina og i\u0301 ma\u0301li\u00f0, uttan at Vlada fekk vart fyri."}, {"text_idx": "#000005", "text": "I\u0301 23. min. ver\u00f0ur okkara ungi raski mi\u00f0verji Per skaddur. Ska\u00f0in var so miki\u00f0 a\u0301lvarsligur, at Per noyddist av v\u00f8llinum og var sendur a\u0301 sju\u0301krahu\u0301s til kanningar. Vo\u0301nandi er ska\u00f0in ikki so a\u0301lvarsligur, at Per ikki kemur fyri seg skjo\u0301tt."}, {"text_idx": "#000006", "text": "Hetta gj\u00f8rdi ta\u00f0 ney\u00f0ugt hja\u0301 NSI\u0300 venjaranum Paula at umskipa verjupartin. Einar var\u00f0 fluttur av vinstra bakki inn i\u0301 mi\u00f0verjuna. He\u00f0in kom a\u0301 vinstra bakk, og Bogi var\u00f0 fluttur u\u0301r a\u0301lopinum u\u0301t a\u0301 vinstra kant. Inn fyri Per kom A\u0301rni Frederiksberg, og manna\u00f0i hann saman vi\u00f0 Christian H\u00f8gna a\u0301lopi\u00f0."}, {"text_idx": "#000007", "text": "I\u0301 26. min. leggur NSI\u0301 seg a\u0301 odda 2-1. Ein bo\u0301ltur ver\u00f0ur sendur inn i\u0301 B68 brotsteigin. Vlada i\u0301 B68 ma\u0301linum kemur u\u0301t at verja fyri. Staddur uttanfyri 16 meturin velur Vlada at h\u00f8vda bo\u0301ltin burtur av vandalei\u00f0 men beint i\u0301 f\u00f8turnar a\u0301 A\u0301rna. A\u0301rni sp\u00e6lir bo\u0301ltin sera skilagott til Christian H\u00f8gna, sum setir bo\u0301ltin i\u0301 to\u0301ma ma\u0301li\u00f0."}, {"text_idx": "#000008", "text": "B68 hev\u00f0i nakrar fa\u0301ar ma\u0301lm\u00f8guleikar \u2013 helst vi\u00f0 dey\u00f0bo\u0301ltsst\u00f8\u00f0ur. Sendingarnar fra\u0301 \u00d8ssur eru alti\u0301\u00f0 vandamiklar, ti\u0301 B68 hevur go\u0301\u00f0ar h\u00f8vdasp\u00e6larar sum Keita, Camara og Poul Jo\u0301hannes."}, {"text_idx": "#000009", "text": "Samanumti\u00f0 er at siga um fyrra ha\u0301lvleik, at B68 fekk eina go\u0301\u00f0a byrjan og hev\u00f0i mest try\u0301sti\u00f0 fyrstu 5-10 min. Si\u0301\u00f0an yvirto\u0301k NSI\u0301 alt sp\u00e6li\u00f0 og leg\u00f0i B68\u2019arnar undir sto\u0301rt try\u0301st, og ta\u00f0 var fult uppibori\u00f0, at NSI\u0301 hev\u00f0i 2-1 lei\u00f0slu vi\u00f0 ha\u0301lvleik."}, {"text_idx": "#000010", "text": "N\u00e6stan allan seinna ha\u0301lvleik sat B68 a\u0301 dystinum. Teir skaptu fleiri vandamiklar ma\u0301lm\u00f8guleikar og eina r\u00f8\u00f0 av hornasp\u00f8rkum. A\u0301leypararnir hja\u0301 B68 vo\u0301ru to\u0301 ikki no\u0301g neyvir i\u0301 avgerandi l\u00f8tunum. I\u0301 65. min. javnar B68 uppibori\u00f0 til st\u00f8\u00f0una 2-2. Eftir r\u00e6ttuliga tilvildarligt sp\u00e6l framman fyri NSI\u0300 ma\u0301li\u00f0 gerst Ndende pu\u0301ra fri\u0301ur og hevur l\u00e6tt vi\u00f0 at seta bo\u0301ltin i\u0301 ma\u0301li\u00f0."}, {"text_idx": "#000011", "text": "Debes ver\u00f0ur tikin u\u0301t i\u0301 75. min. og inn i\u0301 hansara sta\u00f0 kemur Jann Martin. I\u0301 78. min. ver\u00f0ur Bogi vi\u0301stur av v\u00f8llinum, eftir at hann f\u00e6r si\u0301tt seinna gula kort. Hetta gj\u00f8rdi ta\u00f0 truplari hja\u0301 NSI\u0301 at standa i\u0301mo\u0301ti B68 try\u0301stinum, sum helt a\u0301fram."}, {"text_idx": "#000012", "text": "I\u0301 eini takling ver\u00f0ur Jens skaddur men heldur a\u0301fram at sp\u00e6la. O\u0301iva\u00f0 darva\u00f0ur av ska\u00f0anum fellur Jens i\u0301 85. min. Camara inni i\u0301 NSI\u0301 brotsteiginum. Do\u0301marin Pa\u0301ll Augustinussen var ivaleysur og d\u00f8mir brotspark til B68. \u00d8ssur tekur s\u00e6r av brotsparkinum, og sera trygt setur hann bo\u0301ltin i\u0301 ma\u0301li\u00f0 til endaligu st\u00f8\u00f0una 3-2."}, {"text_idx": "#000013", "text": "Samanumtiki\u00f0 er at siga um seinna ha\u0301lvleik, at B68 li\u00f0i\u00f0 try\u0301sti NSI\u0301 langt aftur a\u0301 v\u00f8llin og var greitt omana\u0301."}, {"text_idx": "#000014", "text": "Hetta var so fyrsta tapi\u00f0 hja\u0301 NSI\u0301 si\u0301\u00f0an 18 apri\u0301l, ta\u0301 NSI\u0301 ma\u0301tti lu\u0301ta fyri HB i\u0301 Gundadali. Fyrr ella seinni kundi v\u00e6ntast, at li\u00f0i\u00f0 fo\u0301r at tapa. At ta\u00f0 so var fyri grannunum a\u0301 Toftum kennist o\u0301iva\u00f0 su\u0301rt hja\u0301 sp\u00e6larunum. Sja\u0301lvt um NSI\u0301 tapti dystin, liggja teir framvegis a\u0301 einum fyrsta pla\u0301ssi vi\u00f0 eini fimm stiga lei\u00f0slu, a\u0301\u00f0renn hinir dystirnir i\u0301 hesum leikumfarinum ver\u00f0a leiktir i\u0301 morgin."}, {"text_idx": "#000015", "text": "Hja\u0301 okkara monnum r\u00e6\u00f0ur um at leggja dystin i\u0301 kv\u00f8ld aftur um bak og herja a\u0301 aftur n\u00e6sta dyst. Vit eru sera stolt av tykkum, og vo\u0301nirnar til komandi dyst eru go\u0301\u00f0ar, ta\u0301 NSI\u0301 m\u00f8tir I\u0301F ma\u0301nadagin 13. september a\u0301 heimav\u00f8lli."}, {"text_idx": "#000020", "text": ".... og ver vi\u00f0 i\u0301 fagna\u00f0inum, ta\u0301 NSI\u0301 sp\u00e6lur seg vi\u0301\u00f0ari i\u0301 Europa. Hetta kann gerast l\u00f8tan i\u0301 morgin, 15. juli kl. 18.00 a\u0301 Svangaskar\u00f0i, og vi\u00f0 ti\u0301num stu\u00f0li og okkara samanhaldi gerst hetta l\u00e6ttari hja\u0301 okkara monnum at r\u00f8kka. Keyp atgongumerki og tu\u0301 ver\u00f0ur mitt i\u0301 rokanum. Keyp her!"}, {"text_idx": "#000022", "text": "So stendur ein sto\u0301r avbjo\u0301\u00f0ing fyri framman. Ho\u0301purin er nu\u0301 a\u0301vegis til Hvi\u0301tarusslands, og har stendur ein risa avbjo\u0301\u00f0ing og bi\u0301\u00f0ar teimun, ta\u0301 teir ho\u0301sdagin skulu leika fyrra dystin i\u0301mo\u0301ti Dinamo Minks. Ta\u00f0 er onki at ivast i\u0301 at hettar er eitt sera gott li\u00f0 NSI\u0300 skal m\u00f8ta, td so kunnu fortelja at teir i\u0301..."}, {"text_idx": "#000023", "text": "Lutakast um L\u00f8gmansteypi\u00f0. NSI\u0301 m\u00f8tir AB"}, {"text_idx": "#000024", "text": "I\u0301 kv\u00f8ld var so lutakast um fyrsta umfar i\u0301 kappingina um L\u00f8gmansteypi\u00f0. NSI\u0301 m\u00f8tir AB a\u0301 heimav\u00f8lli tann 25 apri\u0301l."}, {"text_idx": "#000026", "text": "Fyrra ha\u0301lvfinalan var\u00f0 leikt i\u0301 Klaksvi\u0301k ho\u0301skv\u00f8ldi\u00f0. Vit fingu eina dreymabyrjan, ta\u0301 Po\u0301l Jo\u0301hannus longu eftir 7 min kundi leggja NSI\u0301 a\u0301 odda. No\u0301gv meira gott er ikki at rapportera fra\u0301 dystinum fyri okkara vi\u00f0komandi. KI\u0301arnir vo\u0301ru sera aggresivir, og vunnu n\u00e6rdystir i\u0301 luftini sum ni\u00f0ri a\u0301 v\u00f8llinum, og virka\u00f0u at ver\u00f0a sterkari a\u0301 \u00f8llum..."}, {"text_idx": "#000028", "text": "NSI\u0301 vann a\u0301 I\u0301F i\u0301 dag, og tryggja\u00f0i s\u00e6r harvi\u00f0 pla\u0301ss i\u0301 Euro League n\u00e6sta a\u0301r. Lagt var\u00f0 upp til ein spennandi dyst vi\u00f0 L\u00f8kin i\u0301 dag, ti\u0301 NSI\u0301, EB/streymur og KI\u0301 \u00f8ll h\u00f8vdu m\u00f8guleikan at sp\u00e6la seg til evropa-lutt\u00f8ku. Jens Joensen leg\u00f0i NSI\u0301 a\u0301 odda ti\u0301\u00f0liga i\u0301 dystinum, men Clayton Nascimento javna\u00f0i a\u0301\u00f0renn ha\u0301lvleik...."}, {"text_idx": "#000030", "text": "Fyrsta umfar\u00f0 i\u0301 Vodafone-deildini fo\u0301r i\u0301 gongd i\u0301 dag. Dysturin millum NSI\u0301 og I\u0301F bleiv avly\u0301stur i\u0301 gja\u0301rkv\u00f8ldi\u00f0 eftir at 15 min. vo\u0301ru leiktir. NSI\u0301 var ta\u0301 komi\u00f0 a\u0301 odda 1-0 beinavegin i\u0301 dystinum, og ti\u0301 var sja\u0301lvandi spenningur millum a\u0301\u00f0sko\u00f0arnar, um teir mundu fa\u0301a eins go\u0301\u00f0a byrjan uppa\u0301 dystin i\u0301 dag. Li\u0301kindini at sp\u00e6la..."}]